חוק חוזה הביטוח (תיקון מס' 11), התשפ"א-2020
הצעת חוק פרטית, הכנסת ה-23
פורסם: ספר החוקים, חוברת 2872, עמ' 106, 2020-11-26T00:00:00+02:00
בהתאם לחוק זה, תקופת ההתיישנות לעניין תביעת תגמולי ביטוח הוארכה משלוש שנים לחמש שנים לאחר שקרה מקרה הביטוח בביטוח חיים למקרי מוות, בביטוח מפני מחלות ואשפוז ובביטוח סיעודי.
בנוסף,  המבטח יציין בכל הודעה שהוא שולח למבוטח שהגיש תביעה, מהי תקופת ההתיישנות ושעניינה לא נעצר בעקבות הודעת המבוטח למבטח. כמו כן, על המבטח להודיע על סיום תקופת ההתיישנות 12 חודשים לפני תום התקופה וכן 3 חודשים לפני תום התקופה, ובהודעות אלו יסביר המבטח למבוטח על משמעות סיום תקופת ההתיישנות, אף אם מתקיים ביניהם משא ומתן.
חוק זה יחול על חוזי ביטוח שייכרתו או יחודשו החל מיום תחילתו ולאחריו.